Վերանայվելու են կուսակցության խոհրդանիշերը, կարգախոսները ու գովազդային հոլովակները: Արդեն բավականին հնացած «Մեր հին ընկերը դաշնակցությունն է» կարգախոսի փոխարեն առաջարկվում է բավականին նոր` «Քո նոր Friendը դաշնակցությունն է»: Այս կերպ ակնարկվում են վերջին շրջանում երիտասարդների կողմից շատ սիրված սոցիալական ցանցերը: Կուսակցությունը չի բացառում, որ ավելի ակտիվ կներգրավվի սոցիալական ցանցերի կյանքում և, նույնիսկ, բարձացրած խնդիրներից մեկի շուրջ կարծիք կձևավորի: «Կարծիք` հաստատ: Դիրքորոշում կամ գործողություն դեռ չեմ կարող խոստանալ, սակայն կարծիքի մասին անպայման հրապարակավ կհաղորդենք: Կամ կրպակների, կամ շինարարության, կամ բանակում զոհվածների թեմայով», — խոստացավ Դաշնակցության բյուրոյի անդամ ինկոգնիտո զրուցակիցը: